ทัช ณ ตะกั่วทุ่ง
ทัช ณ ตะกั่วทุ่ง ชื่อเล่น ป้อม (เกิดวันที่ 17 กุมภาพันธ์ พ.ศ. 2512) เป็นนักร้อง นักแสดงชาวไทยที่มีชื่อเสียง ภายใต้สังกัดอาร์เอสและอาร์สยามตามลำดับ แรกเริ่มเข้าวงการเป็นนักร้องแนวเพลงสตริงล้วนและแนวเพลงสตริงที่มีกลิ่นอายเพลงลูกทุ่งเฉพาะบางเพลง ก่อนจะหันมาร้องเพลงลูกทุ่งล้วน โดยมีเพลงฮิตสร้างชื่อเสียง เช่น "มือที่สาม", "เท้าไฟ", "ลื่น", "ไม่มีที่ไป", "กลัวเบื่อ", "จำไว้เลย", "ห่วงฉันบ้างไหม" เป็นต้น

ปฐมวัยและการศึกษา 
ทัชมีชื่อจริงว่าขวัญทัศน์ ณ ตะกั่วทุ่ง เกิดที่โรงพยาบาลพระมงกุฎเกล้า กรุงเทพมหานคร เป็นบุตรคนโตของนายรัฐกรณ์ ณ ตะกั่วทุ่ง (นามเดิมเสรี ณ ตะกั่วทุ่ง) (เสียชีวิตแล้วด้วยโรคเส้นเลือดในสมองตีบ ในวัย 85 ปี ในช่วงเช้า (เวลา 04.00 น.) เมื่อวันที่ 10 กันยายน 2564) และนางมุกดา ณ ตะกั่วทุ่ง โดยคุณพ่อเป็นชาวอำเภอตะกั่วป่า จังหวัดพังงา เป็นบุตรของร้อยตำรวจเอกขำ และนางฝอย ณ ตะกั่วทุ่ง (คุณปู่และคุณย่าของทัช) มีอาชีพเป็นพนักงานแผนกประกันภัย ให้กับ บริษัทเมืองไทยประกันชีวิต จำกัด (มหาชน)

ทัช มีน้อง 2 คน ได้แก่
 นายฉัตรชัย ณ ตะกั่วทุ่ง
 นางสาวกัญรัญช์ ณ ตะกั่วทุ่ง

เขาจบการศึกษาระดับมัธยมศึกษาตอนต้นจากโรงเรียนทวีธาภิเศก อาชีวศึกษาจากโรงเรียนพาณิชยการราชดำเนิน และจบการศึกษาระดับปริญญาตรีจากคณะรัฐศาสตร์ มหาวิทยาลัยรามคำแหง เมื่อต้นปี พ.ศ. 2550

วงการบันเทิง

สองอัลบั้มแรกและแสดงภาพยนตร์ครั้งแรก 
ทัชเข้าสู่วงการบันเทิงด้วยการตั้งวงดนตรีกับเพื่อน ๆ เล่นตามผับและสถานบันเทิงต่าง ๆ ยามค่ำคืนตั้งแต่สมัยเรียนอาชีวะ เขาเกือบจะได้เป็นศิลปินในวงแกรนด์เอ็กซ์ กลุ่มขวดโหล แต่ผลสุดท้ายก็ไม่ได้เป็น ก่อนจะเข้าสู่บริษัท อาร์.เอส.โปรโมชั่น ด้วยการเสนอเดโมเทปไปให้พิจารณา และได้ออกอัลบั้มชุดแรกใน พ.ศ. 2533 ในชื่อชุด สัมผัสทัช ถือว่าเป็นอัลบั้มแนวเพลงป็อปร็อก ที่ประสบความสำเร็จ มีเพลงที่มีชื่อเสียง คือ "กลัวเบื่อ", "มือที่สาม", "โยนมันทิ้งไป"

ทัช ประสบความสำเร็จมากขึ้นในอัลบั้มชุดที่ 2 ในปีถัดมา คือ ชุด ทัช ธันเดอร์ ที่เปลี่ยนแปลงตัวเองเป็นนักร้องในแนวป๊อปแดนซ์ ผสมกับท่วงทำนองแร็พหรือแนวร็อคนิด ๆ แต่บางเพลงยังเป็นแนวป๊อปที่มีกลิ่นอายเพลงลูกทุ่งอยู่บางเพลง ที่ในขณะนั้นเพิ่งจะเข้าสู่วงการเพลงเมืองไทย อัลบั้มชุดนี้ประสบความสำเร็จเป็นอย่างมาก ในชุดนี้มีหลายเพลงที่ได้รับความนิยม เช่น "เท้าไฟ", "จำไว้เลย", "คิดคึก", "จมน้ำตา" เป็นต้น 

จากนั้นทัชได้แสดงภาพยนตร์เป็นครั้งแรกในชีวิต ซึ่งก็เป็นภาพยนตร์เรื่องแรกของอาร์.เอส.ด้วย คือเรื่อง รองต๊ะแล่บแปล๊บ โดยแสดงร่วมกับ วาสนา พูนผล, ภาณุเดช วัฒนสุชาติ และบริบูรณ์ จันทร์เรือง มีเนื้อเรื่องเป็นภาพยนตร์เพลงวัยรุ่นผสมแฟนตาซี ซึ่งเรื่องนี้ทัชได้ทั้งร้องและเต้นตามแบบที่ถนัด และมีอัลบั้มเพลงประกอบภาพยนตร์ออกมาด้วย

เข้าสู่วงการละครโทรทัศน์ 
พ.ศ. 2536 ทัชปล่อยอัลบั้มชุดที่ 3 มหัศจรรย์ โดยวางแผงเมื่อวันที่ 16 เมษายน มีเพลงที่ได้รับความนิยม เช่น "มหัศจรรย์", "ไม่มีที่ไป", "ใจจำยอม", "กลัวผี", "เธอที่หนึ่ง" สองปีถัดมา เขาออกอัลบั้มชุดที่ 4 ทัช V-4 ในวันที่ 1 เมษายน มีเพลงที่ได้รับความนิยม ได้แก่ "ห่วงฉันบ้างไหม", "น้อย ๆ หน่อย", "แค่ดิน", "กิ๊กเลย" และในปีเดียวกันนั้นเอง เขาได้แสดงภาพยนตร์อีกครั้งกับต้นสังกัดเดิม ในเรื่อง เกิดอีกทีต้องมีเธอ โดยแสดงร่วมกับกุลสตรี ศิริพงษ์ปรีดา และโชคชัย เจริญสุข

ในส่วนของการแสดงละครโทรทัศน์ เขาแสดงมาทั้งหมด 4 เรื่อง ได้แก่
 เกิดแต่ตม แสดงร่วมกับสุวนันท์ คงยิ่ง
 กระถินริมรั้ว แสดงร่วมกับชฎาพร รัตนากร
 ภูตพิศวาส แสดงร่วมกับกุลสตรี ศิริพงศ์ปรีดา
 ปะการังสีดำ แสดงร่วมกับอภิรดี ภวภูตานนท์ ณ มหาสารคาม และอรจิรา ณภัทร

หน้ากากเงาะป่า และละครเวทีเรื่องแรก 

พ.ศ. 2560 ทัชได้กลับมาขึ้นเวทีร้องเพลงอีกครั้งในรายการ The Mask Singer หน้ากากนักร้อง ซีซันที่ 2 ทางช่องเวิร์คพอยท์ โดยเขาเข้าแข่งขันฉายา "หน้ากากเงาะป่า" โดยในรอบแรกของกลุ่มบี เขาร้องเพลง "ใบไม้" ของวงฟลาย ซึ่งถึงแม้จะพ่ายแพ้ให้แก่หน้ากากอีกาเผือก (นิภาภรณ์ ฐิติธนการ) แต่ก็สร้างความประทับใจให้กับผู้ชมเป็นอย่างมาก ต่อมาเอไทม์ได้จัดคอนเสิร์ตเจ-ดีเอ็นเอ ซึ่งทำให้เขาได้ร้องเพลงร่วมกับเจตริน วรรธนะสิน

ต่อมาใน พ.ศ. 2562 เขาได้แสดงละครเวทีเป็นครั้งแรกที่โรงละครเมืองไทยรัชดาลัย เธียเตอร์ ในเรื่อง บัลลังก์เมฆ เดอะมิวสิคัล โดยเขารับบท "ชูนาม" สามีคนแรกของปานรุ้ง เป็นนักพนัน เที่ยวกลางคืน หนุ่มสังคม เจ้าคารม เพลย์บอยเท้าไฟ ที่พาปานรุ้งไปสู่จุดต่ำสุดของชีวิต

ชีวิตส่วนตัว 
ทัช มีชื่อเล่นว่า "ป้อม" แต่ผู้คนนิยมเรียกว่า "ทัช" ตามชื่อที่ใช้ในวงการบันเทิง

เขาเคยคบหากับภัชธีญา กลิ่นสนิท อดีตรองนางสาวไทยปี 2533 แต่ก็เลิกรากันไป ก่อนที่จะคบหากับกุลสตรี ศิริพงษ์ปรีดา ที่เคยแสดงละครร่วมกันอยู่ระยะหนึ่ง ก่อนจะเลิกกันไป

ผลงานเพลง

สตูดิโออัลบั้ม

อัลบั้มเพลงลูกทุ่ง 
 สัมผัสทุ่ง (พ.ศ. 2547)
 ลูกทุ่งแฟนตาซี (พ.ศ. 2549)

อัลบั้มเพลงพิเศษ 
 ด้วยรักและจริงใจ (พ.ศ. 2536)
 อาร์เอส อันปลั๊ก ดนตรีนอกเวลา (พ.ศ. 2537)
 The best of ทัช (พ.ศ. 2539)
 ซูเปอร์ทีนส์ (พ.ศ. 2539)
 Save hits ทัช (พ.ศ. 2540)
 Big bonus ทัช (พ.ศ. 2541)
 The best of ทัช (พ.ศ. 2544)
 The Celebration (พ.ศ. 2544)
 Zodiac (ตัวแทนของชาวราศีกุมภ์) (พ.ศ. 2544)
 ทัช Story (พ.ศ. 2543)
 ทัช My Life (พ.ศ. 2545)
 ทัช Reverse (พ.ศ. 2545)
 สืบสานประชาธิปไตย (พ.ศ. 2546)
 เก็บตะวัน A Tribute to อิทธิ พลางกูร (พ.ศ. 2547)
 เพลงเฉลิมพระเกียรติองค์ราชา (พ.ศ. 2548) - จัดทำขึ้นเพื่อเฉลิมพระเกียรติพระบาทสมเด็จพระปรมินทรมหาภูมิพลอดุลยเดช
 ลูกของพ่อ (พ.ศ. 2549)
 25 Best of ทัช (พ.ศ. 2549)
 The Best Karaoke ทัช (พ.ศ. 2551)
 RS Best Collection ทัช (พ.ศ. 2554)
 Touch Screen (พ.ศ. 2557)

เพลงประกอบละครและภาพยนตร์ 
 เพลง "อยากรู้ความจริง" เพลงประกอบภาพยนตร์ รองต๊ะแล่บแปล๊บ (พ.ศ. 2535)
 เพลง "สู้" เพลงประกอบภาพยนตร์ รองต๊ะแล่บแปล๊บ (พ.ศ. 2535)
 เพลง "รักเธอไม่มีพรมแดน" เพลงประกอบละคร ภูตพิศวาส (พ.ศ. 2538)
 เพลง "เกิดอีกทีต้องมีเธอ" เพลงประกอบภาพยนตร์ เกิดอีกทีต้องมีเธอ (พ.ศ. 2538)
 เพลง "เพราะเราผูกพัน" เพลงประกอบภาพยนตร์ เกิดอีกทีต้องมีเธอ (พ.ศ. 2538)
 เพลง "บอกรัก" เพลงประกอบละคร ปะการังสีดำ (พ.ศ. 2539)
 เพลง "รักไร้อันดับ" เพลงประกอบละคร รักไร้อันดับ (พ.ศ. 2540)
 เพลง "รอรัก" เพลงประกอบละคร ดอกรักบานหลังฝน (พ.ศ. 2542)
 เพลง "แสงดาวฝั่งทะเล" เพลงประกอบละคร แสงดาวฝั่งทะเล (พ.ศ. 2543)
 เพลง "เทพธิดาโรงงาน" เพลงประกอบละคร เทพธิดาโรงงาน (พ.ศ. 2548)
 เพลง "มหาเทพไอยรา" เพลงประกอบภาพยนตร์ พิฆเนศ มหาเทพไอยรา (พ.ศ. 2561)
 เพลง "ชดใช้" เพลงประกอบละคร ปี่แก้วนางหงส์ (พ.ศ. 2561)
 เพลง "ร้องไห้ได้ไหม" ร้องคู่ พิมพ์พรรณ ชลายนคุปต์, ปฐมพงษ์ เรือนใจดี เพลงประกอบละคร นางฟ้าลำแคน (พ.ศ. 2563)

ซิงเกิลและเพลงอื่น ๆ 
 "ผู้ชายถูกทิ้ง...ผู้หญิงอกหัก" ร้องคู่กับ นุ่น รมิดา อัลบั้ม อาร์สยาม 5 ปีทอง พี่น้องร้องเพลงรัก ชุดที่ 1 (พ.ศ. 2550)
 "เหงาใจในทางที่ผิด" ในนาม ทัช ณ ตะกัวทุ่ง อาร์สยาม
 "ผลัดกันขึ้น ผลัดกันลง" ในนาม ทัช ณ ตะกัวทุ่ง อาร์สยาม
 "เสียงจากลูกของพ่อ" (พ.ศ. 2559) - จัดทำขึ้นเพื่อถวายเป็นพระราชกุศล แด่พ่อหลวง เพื่อคนไทยทุกคน
 "กลัวผีฟ้าปาร์ตี้หลุดโลก" โปรเจกต์ Rs Homecoming (ร่วมกับ เด็บบี้ บาซู x ไวตามิน เอ)
 "อย่าพูดเลย" โปรเจกต์ Rs Homecoming

ผลงานการแสดง

รายการโทรทัศน์

ละครโทรทัศน์

ซีรีส์

การประกวดแข่งขันรายการอื่น 
 เข้าร่วมแข่งขันในรายการ The Mask Singer หน้ากากนักร้อง ซีซั่น 2 ภายใต้ "หน้ากากเงาะป่า" ในเพลง "ใบไม้" (ตันฉบับจาก ฟลาย) ตกรอบแรก กลุ่มบี (2560)
 เข้าร่วมแข่งขันในรายการ โจ๊กตัดโจ๊ก ตันฉบับสลับเพลง ในเพลง "ไอ้หนุ่มผมยาว" (2565)
 เข้าร่วมแข่งขันในรายการ โจ๊กตัดโจ๊ก ตันฉบับสลับเพลง ในเพลง "ฉันกําลังเป็นตัวแทนของใครหรือเปล่า" (ตันฉบับจาก พี สะเดิด) (2566)
 เข้าร่วมแข่งขันในรายการ เพชรตัดเพชรสามสี (2566)

ภาพยนตร์

ละครเวที 
 บัลลังก์เมฆ เดอะมิวสิคัล (พ.ศ. 2562) รับบท ชูนาม

คอนเสิร์ต 
 
 คอนเสิร์ต Charming Touch พลังเสน่ห์ (23 มิถุนายน 2533) MBK Hall
คอนเสิร์ต พายุสายฟ้า (THUNDER STORM CONCERT) (17 สิงหาคม 2534) MBK Hall
 คอนเสิร์ต พายุสายฟ้า ระลอกสอง (THUNDER STORM CONCERT version 2) (29 กันยายน 2534) Indoor stadium
 คอนเสิร์ต ผู้ชายมหัศจรรย์มันเขี้ยวดูก่อนคอนเสิร์ต (12 มิถุนายน 2536) MBK Hall
 คอนเสิร์ต เปิดรหัสทัช V-4 (20 พฤษภาคม 2538) MBK Hall
 (แขกรับเชิญ) วัดตัว สมชายจดปลายเท้า (25 มีนาคม 2538) MBK HALL
 (แขกรับเชิญ) Lift&Oil Happy Party concert (14 ก.ค. 2555) Impact Arena
 (แขกรับเชิญ) JDNA Concert (15-16 ก.ค. 2560) อิมแพ็ค อารีน่า เมืองทองธานี
 (แขกรับเชิญ) J-DNA X-TREME Concert (16-17 ธ.ค. 2560) อิมแพ็ค อารีน่า เมืองทองธานี
 (แขกรับเชิญ) ดิ้น..ออนเดอะฟลอร์ ปี2 Vit AF Live (9 ก.ย. 2561) ศาลาเฉลิมกรุง กรุงเทพมหานคร
 (แขกรับเชิญ) 35 year of TiK Shiro the last live (29 ก.ย. 2561) ธันเดอร์โดม เมืองทองธานี

คอนเสิร์ตรวมศิลปิน 
 ลอยกระทงโต้รุ่ง (9 พ.ย. 2535) สวนสามพราน
 Rs unplugged concert (28 พ.ค. 2537) MBK HALL
 ประสานใจสู้ภัยเอดส์ (2537) สนามกีฬากองทัพบก
 RS. Meeting Concert ตอน บุกเกาะอลเวง ร้องเพลงหน้าบาน (22 ต.ค. 2537) MBK HALL
 RS. Meeting Concert ตอน นอกเครื่องแบบ...ซ่า (7 ต.ค. 2538) MBK HALL
 RS. Freshy Jam (11 พ.ย. 2538) สนามกีฬากองทัพบก
 Super Teen Super Concert (17 ก.พ. 2539)  MBK HALL
 RS. Meeting Concert ตอน ตามระเบียบ...เต้น (1 ก.พ. 2540) MBK HALL
 วันแรงงาน (พ.ค. 2541) สนามหลวง
 โรงเรียนสีขาว (20 มิ.ย. 2541) MCC Hall เดอะมอลล์ บางกะปิ
 RS. Meeting Concert ตอน ลัดคิวมาติวเต้น (18 ต.ค. 2541) MCC HALL
 RS. Meeting Concert Teenlennium (12 ก.พ. 2543) indoor stadium
 RS The Celebration Concert (10 ก.พ. 2544) indoor stadium
 Zodiac concert (14 ก.ค. 2544) indoor stadium
 RS. Meeting Concert Star mission มันหลุดโลก (22 ธ.ค. 2544) indoor stadium
 RS. Meeting Concert super suprise Trilogy (26 เม.ย. 2546) Impact Arena
 ทรัพย์สินทางปัญญา (29-30 ส.ค. 2546) สวนลุมไนต์บาซาร์
 A Tribute To อิทธิ พลางกูร (30 ต.ค. 2547) indoor stadium
 สานใจไทย สู่ใจใต้ (1 ธ.ค. 2547) ศูนย์การประชุมไบเทค บางนา
 รักเธอประเทศไทย เทิดไท้องค์ราชัน (3 ธ.ค. 2547) มณฑลพิธีท้องสนามหลวง
 เชิดชูเกียรติ ทหารผ่านศึก (24 ม.ค. 2549) ลานน้ำพุ เซ็นทรัล ลาดพร้าว
 Pattaya International Music Festival 2006 (19 มี.ค. 2549) บริเวณชายหาดเมืองพัทยา จังหวัดชลบุรี
 เราจะเป็นคนดี (2 มี.ค. 2550) ธันเดอร์โดม เมืองทองธานี
 รักแผ่นดิน (7 ก.ค. 2550) ลานหน้าห้างเซ็นทรัลเวิลด์
 40 ปี the legend of the guitar (20-21 พ.ย. 2553) ริมทะเลสาบ เมืองทองธานี
 ลูกทุ่งเฟสติวัล ครั้งที่ 1 (8 ต.ค. 2554) เซ็นทรัล ปาร์ค พระราม 2
 ลูกทุ่งเฟสติวัล ครั้งที่ 2 (27 ต.ค. 2555) มอเตอร์สปอร์ตแลนด์
 สุพรรณบุรี มิวสิค เฟสติวัล (16-17 มี.ค. 2556) อุทยานมังกรสวรรค์ ศาลเจ้าพ่อหลักเมือง สุพรรณบุรี
 RS. Meeting Concert Return 2013 (18-19 พ.ค. 2556) Impact Arena
 ลูกทุ่งเฟสติวัล ครั้งที่ 3 (26-27 ต.ค. 2556) กรมทหารราบที่ 11 รักษาพระองค์ บางเขน
 Smile@Maesai (10 - 11 ต.ค. 2557) สนามกีฬากลางอำเภอแม่สาย
 ลูกทุ่งเฟสติวัล ครั้งที่ 4 (20-21 ธ.ค. 2557) กรมทหารราบที่ 11 รักษาพระองค์ บางเขน
 Rayong Countdown Festival 2015 (31 ธ.ค. 2557) สนามกีฬากลาง จังหวัดระยอง
 RCA 90's Reunion (17 ก.ย. 2559) ไบเทค บางนา ฮอลล์ 105
 Back To 90's ดูหนัง ดวลเกมส์ มันส์คอนเสิร์ต (23 ก.ย. 2559) ลานโปรโมชั่น ชั้น 2 ศูนย์การค้าเซียร์ รังสิต
 BLACK VALENTINE Charity Concert เพราะรักแท้คือ การให้...ไม่สิ้นสุด (13 ก.พ. 2560) โรงละครเคแบงก์สยามพิฆเนศ ชั้น7 สยามสแควร์วัน
 The Mask Fan Meeting (17 มิ.ย. 2560) โชว์ดีซี พระราม 9
 รำลึก พ่อดม ชวนชื่น (26 ธ.ค. 2561) วัดนวลจันทร์
 MUSIC BY THE SEA (13 พ.ค. 2565) สวนสุขภาพเทศบาลเมืองศรีราชา จ.ชลบุรี
 RS. Meeting Concert 2022: Dance Marathon ปลายปี...ถึงทีเต้น (17 ธ.ค. 2565) Impact Arena
 วันบอกรัก Days Of Love (11 ก.พ. 2566) โรงแรมเลอมอนเต้ เขาใหญ่ จ. นครราชสีมา
 RS HITS JOURNEY CONCERT 2023 #ต้นปีถึงทีฮิต (27 พ.ค. 2566) Impact Arena
 GRAMMY & RS (29 ก.ค. - 29 ต.ค. 2566) Impact Arena

อ้างอิง

แหล่งข้อมูลอื่น 
 ฟังเพลงของทัช ณ ตะกั่วทุ่ง
 เว็บไซต์ ทัช ณ ตะกั่วทุ่ง

 
 

บุคคลจากเขตราชเทวี
นักแสดงชายชาวไทย
นักแสดงชายจากกรุงเทพมหานคร
ศิลปินสังกัดอาร์สยาม
ศิลปินสังกัดอาร์เอส
นักร้องชายชาวไทย
นักร้องลูกทุ่งชายชาวไทย
นักร้องป็อปไทย
บุคคลจากโรงเรียนทวีธาภิเศก
บุคคลจากคณะรัฐศาสตร์ มหาวิทยาลัยรามคำแหง